עמוד הפייסבוק הראשון שמפעיל סלקציה בכניסה
גיוס לייקים חדשים לעמוד פייסבוק היא לא משימה פשוטה. מרבית המותגים יעשו הכל בעבור כמה לייקים נוספים ואפילו יוציאו כסף רב על קמפיינים ממומנים או תחרויות שונות ומשונות כדי למשוך קהל גולשים חדש שילחץ על הכפתור הקדוש. אולם, יש עמוד פייסבוק אחד, שהחליט לשבור את הכללים ולהציג אופנה אליטיסטית חדשה בכל הנוגע למדיה החברתית: סלקציה בכניסה לעמוד הפייסבוק.
בעמוד הפייסבוק של מותג החרדל Grey Poupon, הממתג את עצמו מאז ומתמיד כחרדל לאניני טעם, החליטו לאפשר חברות במועדון הפייסבוק האקסקלוסיבי שלהם אך ורק לברי המזל ויחידי הסגולה שיצליחו לעבור את המיון הקפדני בכניסה. באמצעות אפליקציה יחודית, המבקרים בעמוד מתבקשים להגיש מועמדות לחברות בעמוד. האפליקציה סורקת את הפרופיל האישי שלכם ולומדת על יכולת הכתיבה, תחומי העניין וחיי החברה שלכם, ובהתאם לכך מחולקים לכם ציונים המוצגים בצירוף נתונים מגניבים מתוך הפרופיל שלכם, ציונים שיקבעו האם בקשתכם אושרה, וגם אתם תהפכו לחלק מאוהדי העמוד.
כמובן, הקונספט של מיון אוהדי העמוד מנוגד לכל איטואיציה, אך מנהל הקריאייטיב בחברה דווקא חושב אחרת. לדבריו מרבית עמודי הפייסבוק של המותגים השונים נראים אותו דבר, ומכילים כמויות אדירות של קהל לא רלוונטי ובנוסף, שיטת הפעולה החדשה מתיישבת עם אופי המותג האקסקלוסיבי אותו הוא מנהל. אני גאה לומר שלמרות החששות הכבדים שלי, עברתי את מבחן הכניסה והצטרפתי למעל שלושים אלף החברים של העמוד.
חבר מערכת פטריה נוסף, את שמו לא נחשוף מפאת הבושה אותה הוא חש, לא צלח את מבחני המיון ונשאר מחוץ לרשימה, כך שמסתבר שממש לא כל אחד מתקבל. בהודעת הדחייה התבקש חבר הפטריה לחזור ולנסות שוב אחרי שירענן מעט את הטעם שלו בכל הקשור לאיכות וזכה להצעות משעשעות כיצד לעשות זאת. אגב, אם שאלתם את עצמכם מדוע לא פשוט ללחוץ על הלייק, אתם לגמרי יכולים לעשות את זה אך לפי מנהלי העמוד, הליייק שלכם יבוטל תוך ימים ספורים.
רוצים לנסות גם אתם את מזלכם ולהיות אוהדים של חרדל? קליק לביקור בעמוד והגשת מועמדות.
וכך זה נראה עבור מי שלא צלח את המיונים:
בירת הלייקים העולמית אוברמוטן, מכה שנית
לפני כשנה, סיפרנו לכם כאן על עיירה שוייצרית קטנטנה בשם אוברמוטן, שהפכה בין לילה ממקום שכוח אל שאיש לא שמע…